

VLADA REPUBLIKE HRVATSKE

Zagreb, 17. listopada 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo vanjskih i europskih poslova |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Verifikacija odgovora na zastupničko pitanje Domagoja Hajdukovića, u vezi s predsjedanjem Republike Hrvatske Vijećem Europske unije |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*PRIJEDLOG*

**Klasa:**

**Urbroj:**

**Zagreb,**

**PREDSJEDNIKU HRVATSKOGA SABORA**

Predmet: Zastupničko pitanje Domagoja Hajdukovića, u vezi s predsjedanjem Republike Hrvatske Vijećem Europske unije - odgovor Vlade

Zastupnik u Hrvatskome saboru, Domagoj Hajduković, postavio je, sukladno s člankom 140. Poslovnika Hrvatskoga sabora (Narodne novine, br. 81/13, 113/16, 69/17 i 29/18), zastupničko pitanje u vezi s predsjedanjem Republike Hrvatske Vijećem Europske unije.

Na navedeno zastupničko pitanje Vlada Republike Hrvatske, daje sljedeći odgovor:

Predstavnici Ministarstva vanjskih i europskih poslova sudjelovali su do sada na nizu različitih javnih događanja, uključivo i onih u organizaciji civilnoga društva, s ciljem komunikacije sa zainteresiranom javnošću oko izazova i prioriteta predsjedanja Republike Hrvatske Vijećem Europske unije.

Program Predsjedanja Republike Hrvatske Vijećem Europske unije 2020 (u daljnjem tekstu: Program Predsjedanja), koji će Vlada Republike Hrvatske, kako je i uobičajeno, usvojiti prije početka predsjedanja, identificira prioritete djelovanja ministarstava i drugih tijela državne uprave u vođenju različitih formacija Vijeća ministara, a sukladno njihovim nadležnostima.

U potpunosti svjesni značaja kao i interesa javnosti za prvo predsjedanje Republike Hrvatske Vijećem Europske unije, Vlada Republike Hrvatske nastavit će dodatno intenzivirati dijalog sa zainteresiranom javnošću u narednim mjesecima, a prije usvajanja Programa Predsjedanja.

Dodatno, Ministarstvo vanjskih i europskih poslova u postupku je raspisivanja natječaja za 2019. godinu iz područja ,,Informiranja o EU - predsjedanje Vijećem EU-a" kojim se planira dati potpora za projekte udruga tijekom predsjedanja Vijećem Europske unije.

Eventualno potrebna dodatna obrazloženja u vezi s pitanjem zastupnika, dat će dr. sc. Gordan Grlić Radman, ministar vanjskih i europskih poslova.

PREDSJEDNIK

mr. sc. Andrej Plenković